මේ සඳහා අග්‍රාමාත්‍ය රනිල් වික්‍රමසිංහද සහභාගි වූ අතර එක්සත් ජාතික පක්ෂය නියෝජනය කරන මැති ඇමතිවරුන් රැසක් මෙන්ම මෑතකදී එක්සත් ජාතික පෙරමුණට එක්වූ අමාත්‍ය සරත් ෆොන්සේකා ද ඊට එක්ව සිටියා.මීට අමතරව පක්ෂ සාමාජිකයන් විශාල පිරිසක් ද රැළියට සහභාගි වී සිටින බවයි අප වාර්තාකරුවන් සඳහන් කළේ.විරෝධතාකරුවන් ලිප්ටන් වටරවුම වෙත පැමිණියේ පස්වරු දෙකට පමණ නෙළුම් පොකුණ රඟහල අසලින් ආරම්භ කළ පා ගමනකින්.පසුව පාක්ෂිකයන් සමඟ පැමිණි එක්සත් ජාතික පක්ෂ මැති ඇමතිවරුන් ලිප්ටන් වටරවුම අසල ඉදිකර තිබූ කුඩා වේදිකාවට ගොඩවී ජනතාව ඇමතුවා.එක්සත් ජාතික පක්ෂයේ නියෝජ්‍ය මහ ලේකම් අමාත්‍ය අකිල විරාජ් කාරියවසම් එහිදී කියා සිටියේ කෙටි කාලයක් තුළ රට තුළ විශාල වෙනසක් සිදුකිරීමට වත්මන් රජයට හැකිවූ බවයි.රැළිය හේතුවෙන් කොළඹ - පුරහල අවට මාර්ග රැසකම දැඩි රථවාහන තදබදයක් පවතින බවයි එහි සිටින හිරු වාර්තාකරුවන් ප්‍රකාශ කළේ.